钦定古今图书集成/历象汇编/庶征典/第074卷 > 《观象玩占》 > 《占法》
## 钦定古今图书集成/历象汇编/庶征典/第074卷 > 《观象玩占》 > 《占法》

凡雷声初发和雅，其岁善；雷声激烈，岁恶人灾。
《京房占》曰：“雷起干，人多病，国安；起坎，多雨；起艮，禾好
枲长，五谷贱；起震，谷暴贵，其岁丰；棺木贵；起巽，雨雹
伤五谷；一曰：虫生霜早降；起离，夏旱，火灾；起坤，虫伤
谷；起兑，金铁贵。”

《开元占》曰：“雷发声于坎，多水于艮，山崩于震，多气于
巽，大风于离，旱于坤，土工兴于兑，兵起于干。”〈阙〉
《天镜占》曰：“春雷起于东方，五谷皆熟；夜雷半熟，起南
方，岁小旱；夜大旱，谷倍贵，禾不成；起西方，谷半熟；一
曰其野有暴贵，牛羊大灾；夜雷，五谷虫起北方，海溢
山涌，五榖不成；夜雷大水起西北，牛马疫，民流；夜雷，
大旱。”

八魁日有疾雷大战，大风起，有急令。八魁日者，春己
巳丁丑，夏壬戌甲午，秋己丑丁未，冬戊寅壬辰是也。
一曰“秋己亥。”

夜半雷一闻声，或有电无雷，皆主人君绝命。

“雷击贵人之殿，小人持政，地削君亡，不出六年。”
雷击宗庙，君死国亡。

天无云，若有大声如雷一声，谓之“天鼓”，其地兵起。
营上雷鸣一声止，使命至。城邑上有声如雷，有兵争。
兵发之日，有雷鸣一声，不宜进战。

《军行》：或对敌，有雷从我军上入彼军中，战大胜；从彼
军来，我军中大败。

军帐上忽有震雷一声，宜搜奸伏。

霹雳大风雨，发屋折木。小人在位，贤人走出。一日大
风，非常霹雳，君用谗言杀人。

霹雳击宫殿。《春秋合诚图》曰：“女工急。”《春秋潜潭巴》曰：
“臣下有谋。”《天镜》曰：“霹雳击宫殿，大夫谋逆，不出五年，
兵起流血。”

霹雳击宗庙，是谓“天戒”，人君暴亡，不出八年，削地夺
国。

军中有霹雳，士卒叛。

“凡无云而霆”，人君以暴罚也。

“《霆》，中天而见人君”，自以为明也。

“霆如交蛇，光明而上”者，人君行明而直也。

“《霆》正赤”下至“《地复》上”者，人君好听谗言也。

《霆》，东西南北皆有人君行役，不避四时也。

《霆》，正黄而光泽，人君行明也。

“《霆》，直而长明”者，人君微行，人不知之。

“雾而霆”，人君默行，事不得实也。

“《霆》，瞬瞬晖晖”，人君实不知而自明也。

霆或无云而以昏数见者，人君以微言而害人也。一
曰“默言。”

“霆如蛇曲，明久而后止”者，人君行不明，莫以为是也。
“天阴不雨”，但为霆者，人君阴行，欲以求事实也。
霆而无，雷，君绝命。雷既息，或未雷不雨而发乎潭洞
溪壑之中，青龙所为也。《不占雷先鸣而后电，执法之人贪利。

“电如聚火而徙”，人君绝命。

电光昼夜煠煠，三日以上不止，其发处兵破。

“雾而电”，人君默行；“不得实”，天下多冤。

电从日边向月，人多死怖。

《大电光绕》北斗枢星照郊野，天孕圣人。